CELEX: 31996D0428
Language: mt
Date: 1996-06-25 00:00:00
Title: Id-Deċiżjoni tal-Kunsill tal-25 ta' Ġunju 1996 dwar l-aċċettazzjoni mill-Komunità tal-Ftehim li jippromwovi l-osservanza tal-miżuri internazzjonali ta' konservazzjoni u maniġġjar minn bastimenti tas-sajd fl-ibħra internazzjonali

Avviż Legali Importanti

|

31996D0428

Official Journal L 177 , 16/07/1996 P. 0024 - 0025

		Id-Deċiżjoni tal-Kunsilltal-25 ta' Ġunju 1996dwar l-aċċettazzjoni mill-Komunità tal-Ftehim li jippromwovi l-osservanza tal-miżuri internazzjonali ta' konservazzjoni u maniġġjar minn bastimenti tas-sajd fl-ibħra internazzjonali(96/428/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 43 tiegħu, flimkien ma’ l-ewwel sentenza ta' l-Artikolu 228(2) u ma’ l-ewwel subparagrafu ta' l-Artikolu 228(3),Wara li kkunsidra l-proposta tal-Kummissjoni [1],Wara li kkunsidra l-opinjoni tal-Parlament Ewropew [2],Billi l-kooperazzjoni internazzjonali hija essenzali biex tiżgura l-konservazzjoni u l-utilizzazzjoni razzjonali, responsabbli u sostenibbli tar-riżorsi bioloġiċi ta' l-ibħra internazzjonali;Billi l-Komunità ffirmat il-Konvenzjoni tal-Ġnus Magħquda (Nazzjonijiet Uniti) dwar il-Liġi tal-Baħar, li tobbliga l-membri kollha tal-komunità internazzjonali biex jikkoperaw fil-konservazzjoni u l-immanġġjar tar-riżorsi bioloġiċi ta' l-ibħra internazzjonali;Billi, fir-rigward tas-sajd marittimu, il-Komunità għandha l-awtorità li tadotta miżuri ta' konservazzjoni u ta' maniġġjar dwar riżorsi tas-sajd u tikkonkludi ftehim f'dan il-qasam ma’ pajjiżi terzi jew organizzazzjonijiet internazzjonali, kif espress fid-Dikjarazzjoni ta' Kompetenza li l-Komunità ssottomettiet meta ssieħbet ma’ l-OIA tal-Ġnus Magħquda (Nazzjonijiet Uniti);Billi l-prattika li biha tintalab l-allokazzjoni jew bidla tal-bandiera minn bastimenti tas-sajd biex jaħarbu minn miżuri internazzjonali ta' konservazzjoni u maniġġjar tar-riżorsi marini ħajjin għandha tkun skuraġġita;Billi kull Stat Membru għandu għalhekk jwettaq ir-responsabbiltajiet tiegħu biex jiżgura li l-bastimenti tas-sajd awtorizzati jtajru l-bandiera tiegħu jikkonformaw ruħhom mal-miżuri internazzjonali ta' konservazzjoni u maniġġjar b'mezzi xierqa u effikaċi kkoordinati f'livell internazzjonali;Billi għal dak il-għan il-Komunità ħadet sehem f'negozjati internazzjonali li wasslu għall-approvazzjoni mill-konferenza ta' l-Organizzazzjoni tal-Ġnus Magħquda (Nazzjonijiet Uniti) dwar l-Ikel u l-Agrikultura fis-sebgħa u għoxrin sessjoni tagħha f'Novembru ta' l-1993 tal-Ftehim biex jippromwovi l-osservanza tal-miżuri internazzjonali ta' konservazzjoni u maniġġjar minn bastimenti tas-sajd fl-ibħra internazzjonali;Billi dak il-Ftehim huwa kwadru (qafas) utli għat-tisħiħ ta' koperazzjoni internazzjonali biex ikun żgurat li l-effikaċità tal-miżuri internazzjonali ta' konservazzjoni u maniġġjar ma tkunx imminata:Billi dak il-Ftehim għandu jifforma parti integrali mill-Kodiċi Internazzjonali ta' Mġiba għal Sajd Responsabbli mitlub mid-Dikjarazzjoni ta' Cancun ta' Mejju 1992;Billi s-sajjieda tal-Komunità jistadu f'ibħra internazzjonali u huwa għalhekk fl-interess tal-Komunità li taċċetta dak il-Ftehim,IDDEĊIDA KIF ĠEJ:Artikolu 1Il-Komunità Ewropea b'dan taċċetta l-Ftehim li jippromwovi l-osservanza tal-miżuri internazzjonali ta' konservazzjoni u maniġġjar minn bastimenti tas-sajd fl-ibħra internazzjonali.It-test ta' dan il-Ftehim huwa mehmuż ma’ din id-Deċiżjoni.Artikolu 2Il-President tal-Kunsill għandu jinnomina l-persuna awtorizzata biex tiddepożita l-istrument ta' aċċettazzjoni mad-Direttur-Ġenerali ta' l-Organizzazzjoni tal-Ġnus Magħquda (Nazzjonijiet Uniti) dwar l-Ikel u l-Agrikultura skond l-Artikolu X (2) tal-Ftehim.Magħmul fil-Lussemburgu, fil-25 ta' Ġunju 1996.Għall-KunsillIl-PresidentM. Pinto[1] ĠU C 229, tat-18.8.1994, p. 10.[2] ĠU C 18, tat-23.1.1995, p. 438.--------------------------------------------------